**Oppilaanohjauksen paikallisesti päätettävät asiat**

*Oppilaanohjaus on kumuloituva oppiaine, jossa aineen tavoitteet ja sisällöt sisältyvät kaikille luokka-asteille 7.-9., mutta sisältöjen painotus on erilainen eri vuosiluokilla. Kuntakohtaisessa toteutuksessa on sulkuihin laitettu vuosiluokka-aste tummennettuna, jossa sisältö painottuu.*

*Oppilaanohjauksen keskeinen tavoite on kehittää oppilaassa hänen itsetuntemustaan, suunnittelu-, opiskelu- ja tiedonhankintataitojaan, jotka kulminoituvat päätöksentekoprosessiin päättöluokan keväällä jatko-opintojen suunnittelussa.* [*Oppilaanohjauksen vuosikellossa*](https://peda.net/pornainen/ops-2016/pkpo1/ol2/luku15/15-4_oppiaineet/15-4-19_oppilaanohjaus/ovp) *on kuvattuna, miten eri ohjaukseen liittyvät asiat sijoittuvat ajallisesti lukuvuoden aikana eri luokka-asteille 6-9. Ohjaus nähdään osana koko koulun toimintakulttuuria, jossa jokaisella toimijalla on oma roolinsa oppilaan ohjaamisessa. Tämä eri toimijoiden toteuttama* [*ohjauksen yhteistyö ja työnjako*](https://peda.net/pornainen/ops-2016/pkpo1/ol2/luku15/15-4_oppiaineet/15-4-19_oppilaanohjaus/otjy) *on kuvattu erillisessä liitteessä.  
  
Oppilasta kannustetaan aktiiviseen ja monipuoliseen tiedonhankintaan sekä itsenäiseen asioiden hoitamiseen.  
Prosessissa korostetaan oppilaan vastuuseen kasvamista niin oman opiskelun, työelämä- kuin elämänhallintataitojen näkökulmasta. Pyrkimyksenä on tuottaa oppilaalle* [*portfolio*](https://peda.net/pornainen/ops-2016/pkpo1/ol2/luku15/15-4_oppiaineet/15-4-19_oppilaanohjaus/tt/tt) *eri oppiaineiden välisenä yhteistyönä, jossa hänellä on koottuna erilaisia tehtäviä ja dokumentteja asioista, jotka liittyvät hänen tulevaisuuteensa.  
  
Henkilökohtaisella ohjauksella pyritään tukemaan jokaisen oppilaan henkilökohtaisia tavoitteita sekä päätöksentekoprosessia.* [*Erityistä tukea ja ohjausta*](https://peda.net/pornainen/ops-2016/ol2/luku15/15-4_oppiaineet/15-4-19_oppilaanohjaus/ooy7) *pyritään antamaan sitä eniten tarvitseville .   
  
Oppilaanohjaajan ohjaus perustuu Suomen opinto-ohjaajat ry:n laatimiin* [*Opinto-ohjaajan työn eettisiin periaatteisiin*](https://peda.net/pornainen/ops-2016/pkpo1/ol2/luku15/15-4_oppiaineet/15-4-19_oppilaanohjaus/otep)*.*

**Tehostettu oppilaanohjaus perusopetuksen aikana**

* *Opinto-ohjaaja päättää oman arvionsa ja oppilaantuntemuksensa perusteella, ketkä tarvitsevat tehostettua oppilaanohjausta. Ohjaus kohdennetaan 8.-9.-luokan oppilaisiin.*
* *Syitä tehostetun oppilaanohjauksen tarpeeseen voivat olla esim. VSOP-päätös, runsaat poissaolot, oppimisvaikeudet ja niistä johtuva heikko koulumenestys, sairaus, heikko koulumotivaatio ja / tai vaikeudet suunnitella tulevaisuuttaan jatko-opintojen näkökulmasta.*
* *Tehostettu oppilaanohjaus tarkoittaa säännöllistä oppilaan tapaamista (esim. 1 krt / jakso) ja tapaamisten kirjaamista esim. Wilma-lomakkeelle, josta myös huoltaja näkee tapaamisten sisällöt. Opinto-ohjaaja seuraa ko. oppilaan opintojen etenemistä ja poissaoloja yhteistyössä aineopettajien ja luokanvalvojien kanssa. Oppilaalle laaditaan henkilökohtainen jatko-opinto-suunnitelma.*
* *Tapaamisten tarkoitus on tukea opiskelua (esim. opiskelutekniikka, opintojen suunnittelu ja aikataulutus, motivaatio ja jaksaminen yms.), Tet-harjoittelua (paikan hankinta) sekä jatko-opintojen suunnittelua (itsetuntemus, räätälöidyt tutustumiset, tiedonhankinta, yhteishaun tekeminen ohjatusti). Tehostettua oppilaanohjausta voidaan toteuttaa myös osittain pienryhmäohjauksena, jossa hyödynnetään myös vertaistukea.*
* *Yhteistyötä tehostetussa oppilaanohjauksessa tehdään luokanvalvojien kanssa (poissaolojen seuranta ja huoltajapalaverit), erityisopettajien kanssa (opiskelun tukitoimet) aineenopettajien kanssa (opintojen / suoritusten puutteet) oppilashuoltohenkilöstön kanssa (oppimisvaikeustestaukset, yksilökohtaiset opiskelijahuoltopalaverit esim. sairaudet), huoltajien kanssa (palaverit, wilmakirjaukset) sekä etsivän nuorisotyön kanssa (esim. jännittäjäryhmät, Nuotta-valmennus) sekä tarvittaessa muiden viranomaistahojen (esim. terveys- ja sosiaalitoimi, poliisi) kanssa.*
* *Nivelvaiheen yhteistyötä tehdään ko. oppilaiden kohdalla tehostetusti. Tietoa siirretään opiskelujen tukemiseksi sekä yhteishaussa (Harkintaan perustuvan valinnan sekä vaativaa erityistä tukea tarvitsevien haun paperit), lomakkeella (lupa tiedonsiirtoihin perusopetuksesta jatko-opintoihin), toisen asteen tiedonsiirtopalavereissa syksyisin sekä VALPAS-järjestelmän kautta.*

**Hakuvelvoite**

* *Kaikki oppilaat saavat ennen yhteishakua sekä opetusta, että henkilökohtaista ohjausta päätöksenteon prosessin tueksi jatko-opintoihin liittyvissä asioissa.*
* *Yhdeksännellä luokalla kaikki oppilaat tekevät koehaun Opintopolussa ennen yhteishakuja. Koehaussa opetetaan Opintopolun hakulomakkeen täyttäminen sekä hakuprosessi.*
* *Ennen yhteishakua sekä oppilaita että huoltajia tiedotetaan yhteishakuun liittyvistä asioista ja oppilaat täyttävät ns. Hakusuunnitelman yhdessä huoltajan kanssa ja palauttavat sen opinto-ohjaajalle (ns. Huoltajan kuuleminen ). Opinto-ohjaaja tarkastaa hakusuunnitelmat ja tarvittaessa käy siitä vielä oppilaan kanssa ohjauskeskustelun.*
* *Opinto-ohjaaja huolehtii, että jokainen oppilas suorittaa hakusuunnitelman mukaisesti yhteishaun hakuaikana ja tarkastaa Opintopolusta, että hakemukset ovat sinne kirjautuneet. Lisäksi opinto-ohjaaja huolehtii oppilaitoksiin hakuihin liittyvät oppilaiden paperit hakuajan puitteissa.*

**Asuinkunnan ohjaus- ja valvontavastuu**

* *Opinto-ohjaaja tekee yhteishakutilaston kesäkuun tulostenjulkistamispäivän tilanteen perusteella sekä kontaktoi ilman paikkaa jääneet oppilaat / oppilaan huoltajan jälkiohjauksen puitteissa. Kotiin lähetetään opon jälkiohjauskirje.*
* *Laajennettuun oppivelvollisuuteen kuuluvat, perusopetuksen jälkeiseen ohjaukseen ja valvontaan liittyvät vastuut kuvataan tarkemmin kunnan kotisivuilla*

**Oppilaanohjauksen tavoitteet, keskeiset sisällöt ja kuntakohtainen toteutus**

|  |  |  |  |
| --- | --- | --- | --- |
| Opetuksen tavoitteet | Keskeiset sisällöt | Kuntakohtainen toteutus | Laaja-alainen osaaminen |
| **Osallisuus ja aktiivinen toiminta** **T1  Oppimaan oppimisen taidot T2  Elinikäinen oppiminen T3  Tavoitteiden asettaminen T5      Oppimaan oppimisen taidot T2  Itsetuntemus T4  Tavoitteiden asettaminen T5            Itsetuntemus T4  Koulutus ja työelämätiedon hyödyntäminen omassa urasuunnittelussa T8-T9      Tavoitteiden asettaminen T2  Työelämään suuntautuva oppiminen T6-T 7  Koulutus ja työelämätiedon hyödyntäminen omassa urasuunnittelussa T8-T9     Oppimaan oppimisen  taidot T2  Itsetuntemus T4  Tavoitteiden asettaminen T5     Työelämään suuntautuva oppiminen T6-T7  Koulutus ja työelämätiedon hyödyntäminen omassa urasuunnittelussa T8-T9  Monikulttuurisuus ja kansainvälisyys T9  Liikkuvuus ja kansainväliset työmarkkinat T10          Työelämään suuntautuva oppiminen T6-T7  Koulutus ja työelämätiedon hyödyntäminen omassa urasuunnittelussa T8-T9      Koulutus ja työelämätiedon hyödyntäminen omassa urasuunnittelussa T8-T9** | **S1 Oppiminen ja opiskelu   S2 Itsetuntemus ja elinikäinen urasuunnittelu**         **S2 Itsetuntemus ja elinikäinen urasuunnittelu  S3 Opiskelussa ja työelämässä tarvittavat taidot           S2 Itsetuntemus ja elinikäinen urasuunnittelu        S4 Työelämään tutustuminen ja työelämätaidot  S5 Jatko-opinnot ja niihin hakeutuminen       S2 Itsetuntemus ja elinikäinen  urasuunnittelu  S5 Jatko-opinnot ja niihin hakeutuminen     S1 Oppiminen ja  opiskelu  S2 Itsetuntemus ja  elinikäinen  urasuunnittelu  S3 Opiskelussa ja  työelämässä tarvittavat taidot  S4 Työelämään tutustuminen ja työelämätaidot  S5 Jatko-opinnot ja niihin hakeutuminen    S3 Opiskelussa ja työelämässä  tarvittavat taidot  S4 Työelämään tutustuminen ja työelämätaidot     S5 Jatko-opinnot ja niihin hakeutuminen** | ***OMA KOULUNI (7.****-9lk****)***   * *Tutustuminen, yhteiset sopimukset, luokkahenki* * *Tutustumis- ja Ryhmäytymispäivät* * *Nivelvaiheen muutokset; koulun käytänteet, säännöt, jaksotus ym.* * *Arviointi* * *Valinnaisaineet ja niiden merkitys jatko-opintojen kannalta*   ***OPISKELUTEKNIIKAT (7.-****9.lk****)***   * *Opiskelumenestykseen vaikuttavat tekijät* * *Opintojen ja ajankäytön suunnittelu* * *Muisti ja oppiminen* * *Oma opiskelutyyli* * *Opiskelutekniikoita eri oppiaineisiin (esimerkiksi SSMK, MindMap,referaatti)* * *Tvt-tekniikan hyödyntäminen opiskelutekniikoiden harjoittelussa ja tiedon hankinnassa*   ***ITSETUNTEMUS (8.-****9****.****lk****)***   * *Minäkäsitys* * *Minä opiskelijana/opiskelutekniikoita* * *Luovuus ja lahjakkuus* * *Minäkuva ja ammatinvalinta* * *Valinnaisainevalinnat* * *Ammattinetti.fi*   ***KOULUTUS JA TYÖELÄMÄ SUOMESSA*** *(****8.****lk )*   * *Suomen koulutusjärjestelmä* * *2. asteen pääsykriteerit* * *Tulevaisuuden tekijät ja muutokset työelämässä* * *Suomen teollisuus* * *Yrittäjyys (MOK-päivä)* * *Tet-harjoittelu*   ***OMA KOULUTUSSUUNNITELMANI (9.****lk****)***   * *Minä ja mietteeni - ohjauslomake* * *Pääsykriteerit 2. asteelle* * *Päättöarviointi* * *itsearviointitestit*   ***KOULUTUSMAHDOLLISUUDET (9.****lk* ***)***   * *Suomen koulutusjärjestelmän muutokset* * *Ammatillinen koulutus ja perustutkinnot* * *Luokaton lukio ja lukion kurssivalinnat* * *Oppisopimuskoulutus* * *Kansanopistot* * *VALMA-koulutus* * *Korkeakoulutus Suomessa; AMK ja yliopistot* * *Kansainvälisyys; opiskelu ja työskentely ulkomailla osana ammatillisen ja korkeakouluvaihtoehtojen esittelyä*   ***TYÖELÄMÄTUNTEMUS (***8.-***9****.lk* ***)***   * *TET-harjoittelu; työelämän pelisäännöt, työturvallisuus ja työaikalainsäädäntö* * *Ammattialojen esittelyä ( polut)* * *Työvoimahallinnon palvelut ja työnhakuprosessi* * *Palkkaus Suomessa*   ***YHTEISHAKU JA MUUT HAUT ( 9.****lk* ***)***   * *Koehaku* * *Opintopolku.fi-sivusto* * *Hakuoppaat ja internet tiedonhankinnan lähteinä* * *Viralliset tiedotteet ja hakusuunnitelma* | L1, L3, L7               L1, L3, L5               L4, L5, L6           L4, L5              L1, L3, L7           L1-L7                     L2, L3, L6, L7          L5, L7 |

**Työtavat :***\* Luokkamuotoinen opetus ja ohjaus  
\* Testit, itsetuntemus- ja suunnittelutehtävät päätöksentekoprosessin apuna  
\* Pienryhmäohjaus (* ***8.-****9.lk )  
\* Henkilökohtainen ohjaus ( 8.-****9.lk*** *)  
\* Koulutus- ja työelämäedustajien vierailut koulussa  
\* Oppilaiden tutustuminen jatkokoulutusvaihtoehtoihin ( ryhmä- ja yksilövierailut, 1-2 päivän koulutuskokeilut )  
\* TVT:n hyödyntäminen tiedonhankinnassa, itsetuntemuksessa, työelämätaidoissa ja   
jatko-opintojen suunnittelussa sekä niihin hakeutumisessa.*  
**Arviointi:**

*Formatiivinen arviointi toteutetaan osana tuntityöskentelyä ( esim. TET-harjoitteluiden purku sekä työnantajien arvioiden että TET-raporttien näkökulmasta ) Google Classroom - tehtävien palaute-kommentointina sekä ohjauskeskusteluiden yhteydessä.*

*8.-luokan ohjauskeskustelut pyritään hoitamaan pääsääntöisesti parikeskusteluina, jossa yhdistyy myös oppilaiden vertaisarviointi toistensa ominaisuuksista, vahvuuksista sekä jatko-opiskelusuunnitelmista.*

*Kaikkien luokkatasojen opokurssit ( OPO1 / OPO4 ja OPO8 ) arvioidaan todistukseen suoritus-merkinnällä S ( suoritettu ) tai H ( hylätty ).*

*Kaikilla luokkatasoilla ( 7.-9. ) S-merkinnän kriteereinä ovat;*

* *Ehdoton läsnäolo oppitunneilla*
* *Ohjaukseen ja itsearviointiin liittyvien lomakkeiden / tehtävien teko ja palautus*
* *Arviointiin / opiskelutekniikkaan ja 2.asteen pääsykriteereihin liittyvien tehtävien teko*
* *TET-harjoitteluun osallistuminen 8.- ja / tai 9.-luokalla sekä niihin liittyvien tehtävien suorittaminen*
* *Ohjauskeskustelu opon kanssa ( 8.- ja 9.-luokalla )*
* *Vähintään yhteen 2.asteen oppilaitostutustumisvierailuun osallistuminen ( 9.lk )*
* *Koehakuun osallistuminen ( 9.lk )*
* *Hakusuunnitelma jatko-opintoihin ( 9.lk )*

*Päättötodistukseen tulee lisätietoja-kohtaan erillinen maininta: " Oppilaan opinto-ohjelmaan on kuulunut oppilaanohjausta ja työelämään tutustumista."*